คณะเภสัชศาสตร์ มหาวิทยาลัยเกษตรศาสตร์

**คณะเภสัชศาสตร์ มหาวิทยาลัยเกษตรศาสตร์** () เป็นคณะวิชาสังกัดมหาวิทยาลัยเกษตรศาสตร์ และเป็นสถาบันการศึกษาระดับอุดมศึกษาที่ผลิตบัณฑิตสาขาวิชาเภสัชศาสตร์ ภายใต้โครงการอุทยานการแพทย์ของมหาวิทยาลัยเกษตรศาสตร์  และเป็นคณะวิชาล่าสุดที่ได้รับการจัดตั้งของมหาวิทยาลัยเกษตรศาสตร์

## ประวัติ
พ.ศ. 2565 ที่ประชุมสภามหาวิทยาลัยเกษตรศาสตร์ ครั้งที่ 11/2565 วันที่ 28 พฤศจิกายน พ.ศ. 2565 อนุมัติจัดตั้งโครงการอุทยานการแพทย์ มหาวิทยาลัยเกษตรศาสตร์   บนพื้นที่ส่วนกลางบางเขน ตามที่อธิการบดีมหาวิทยาลัยเกษตรศาสตร์ (ดร.จงรัก วัชรินทร์รัตน์) ได้มอบหมายให้รองอธิการบดีฝ่ายพัฒนาบัณฑิตขั้นสูงฯ (รองศาสตราจาร์ ดร. สมหวัง ขันตยานุวงศ์) นำเสนอข้อมูลต่อที่ประชุม กล่าวคือ โครงการอุทยานการแพทย์ มหาวิทยาลัยเกษตรศาสตร์ ระยะแรกเป็นการจัดตั้งคณะแพทยศาสตร์ คณะพยาบาลศาสตร์ และโรงพยาบาลมหาวิทยาลัยเกษตรศาสตร์ และระยะที่สองเป็นการจัดตั้งคณะเภสัชศาสตร์ และคณะทันตแพทยศาสตร์ ซึ่งต่อมามหาวิทยาลัยเกษตรศาสตร์ นำโดย ดร. จงรัก วัชรินทร์รัตน์ อธิการบดีมหาวิทยาลัยเกษตรศาสตร์ และคณะ (รองศาสตราจารย์ ดร. สมหวัง ขันตยานุวงศ์ รองอธิการบดีฝ่ายพัฒนาบัณฑิตขั้นสูงฯ รองศาสตราจารย์ พลเอก นพ. ชุมพล เปี่ยมสมบูรณ์ รักษาการแทนคณบดีคณะแพทยศาสตร์ และนางสุชีรา จรรยามั่น  ผู้อำนวยการกองบริหารยุทธศาสตร์) เข้านำเสนอข้อมูลต่อกระทรวงอุดมศึกษา วิทยาศาสตร์ วิจัย และนวัตกรรม เพื่อขอรับการสนับสนุนจากรัฐบาล โดยในวันที่ 24 มกราคม พ.ศ. 2566 ดร. จงรัก วัชรินทร์รัตน์ และคณะ ได้เข้าชี้แจงต่อที่ประชุมคณะรัฐมนตรี (ครม.)  และที่ประชุม ครม. ลงมติอนุมัติโครงการอุทยานการแพทย์ มหาวิทยาลัยเกษตรศาสตร์ (ระยะแรก พ.ศ. 2567-2572) จำนวน 8,863,934,300 บาท  อันประกอบด้วย คณะแพทยศาสตร์ คณะพยาบาลศาสตร์ และโรงพยาบาลมหาวิทยาลัยเกษตรศาสตร์ โดยเป็นงบประมาณสำหรับครุภัณฑ์ สิ่งก่อสร้าง และบุคลากรของคณะแพทยศาสตร์ คณะพยาบาลศาสตร์ และโรงพยาบาลมหาวิทยาลัยเกษตรศาสตร์ และในระยะที่สองตั้งแต่ พ.ศ. 2572 เป็นต้นไป จะเป็นในส่วนของคณะเภสัชศาสตร์ และคณะทันตแพทยศาสตร์ และที่ประชุม ครม. เมื่อวันที่ 3 ตุลาคม พ.ศ. 2566 ได้มีมติอนุมัติรายการผูกพันข้ามปีงบประมาณที่มีวงเงินเกิน 1,000 ล้านบาท ของโครงการอุทยานการแพทย์ มหาวิทยาลัยเกษตรศาสตร์ อีกครั้งหนึ่ง ทั้งนี้ เพื่อให้เป็นไปตามการดำเนินงานวิธีการทางงบประมาณแผ่นดิน

พ.ศ. 2567 มหาวิทยาลัยเกษตรศาสตร์ได้ออกประกาศมหาวิทยาลัยเกษตรศาสตร์ เรื่อง แต่งตั้งคณะกรรมการเพื่อการจัดตั้งคณะเภสัชศาสตร์ และพัฒนาหลักสูตรเภสัชศาสตรบัณฑิต มหาวิทยาลัยเกษตรศาสตร์ ลงวันที่ 23 สิงหาคม 2567 และประกาศมหาวิทยาลัยเกษตรศาสตร์ เรื่อง แต่งตั้งคณะกรรมการเพื่อการจัดตั้งคณะเภสัชศาสตร์ และพัฒนาหลักสูตรเภสัชศาสตรบัณฑิต มหาวิทยาลัยเกษตรศาสตร์ (เพิ่มเติม ครั้งที่ 1) ลงวันที่ 11 ตุลาคม 2567  (โดยมีอธิการบดีมหาวิทาลัยเกษตรศาสตร์ **(ดร.จงรัก วัชรินทร์รัตน์)** รองศาสตราจารย์ ดร.กัญจนา ธีระกุล และทันตแพทย์ธรรศ สุนทรภิษัช เป็นที่ปรึกษา รองอธิการบดีฝ่ายพัฒนาวิทยาศาสตร์สุขภาพและเขตพื้นที่สพรรณบุรี (รองศาสตราจารย์ ดร. สมหวัง ขันตยานุวงศ์) เป็นประธานกรรมการ คณบดีคณะวิทยาศาสตร์ (รองศาสตราจารย์ ดร.อภิสิทธิ์ ศงสะเสน) คณบดีคณะสัตวแพทยศาสตร์ (ผู้ช่วยศาสตราจารย์ ดร. น.สพ.คงศักดิ์ เที่ยงธรรม) คณบดีคณะสาธารณสุขศาสตร์ (รองศาสตราจารย์ ดร.ศรีบุตตย์ ศรีไชยจรูญพงษ์) คณบดีคณะแพทยศาสตร์ (รองศาสตราจารย์ พลเอก นายแพทย์ชุมพล เปี่ยมสมบูรณ์) คณบดีคณะพยาบาลศาสตร์ (รองศาสตราจารย์ ดร. พลตรีหญิงสายสมร เฉลยกิตติ) คณบดีคณะอุตสาหกรรมเกษตร์ (รองศาสตราจาย์ ดร.อนุวัตร แจ้งชัด) คณบดีบัณฑิตวิทยาลัย (รองศาสตราจารย์ ดร.วีระภาส คุณรัตนสิริ) ผู้ช่วยศาสตราจารย์ พลตรีหญิง แพทย์หญิงจันทราภา ศรีสวัสดิ์ ศาสตราจารย์คลินิก พลตรี นายแพทย์อุปถัมภ์ ศุภสินธุ์ รองศาสตราจารย์ ดร. เภสัชกรหญิงสุรีย์ เจียรณ์มงคล และรองศาสตราจารย์ ดร. เภสัชกรฉัตรชัย เชาว์ธรรม เป็นกรรมการ รองศาสตราจารย์ ดร.นวลวรรณ สุนทรภิษัช และผู้ช่วยศาสตราจารย์ ดร.สุธารัตน์ โชติกประคัลภ์ เป็นกรรมการและเลขานุการ และนางสาวพรรณพนัช จันหา และนางสาวพรรณวิภา โชคพิกุลทอง เป็นกรรมการและผู้ช่วยเลขานุการ) 

พ.ศ. 2568 มหาวิทยาลัยเกษตรศาสตร์ได้ออกประกาศมหาวิทยาลัยเกษตรศาสตร์ เรื่อง แต่งตั้งคณะอนุกรรมการเพื่อการจัดตั้งคณะเภสัชศาสตร์  มหาวิทยาลัยเกษตรศาสตร์ เพิ่มเติม ครั้งที่ 1 ลงวันที่ 10 มกราคม 2568 และวันที่ 14 กุมภาพันธ์ 2568 กองกลาง มหาวิทยาลัยเกษตรศาสตร์ได้เผยแพร่ ประกาศมหาวิทยาลัยเกษตรศาสตร์ เรื่อง แต่งตั้งคณะกรรมการเพื่อการจัดตั้งคณะเภสัชศาสตร์ และพัฒนาหลักสูตรเภสัชศาสตรบัณฑิต มหาวิทยาลัยเกษตรศาสตร์ ลงวันที่ 14 กุมภาพันธ์ 2568 ในระบบหนังสือเวียน  (โดยมี อธิการบดีมหาวิทาลัยเกษตรศาสตร์ **(ดร.ดำรงค์ ศรีพระราม**) เป็นที่ปรึกษา) และประกาศมหาวิทยาลัยเกษตรศาสตร์ แต่งตั้งคณะอนุกรรมการจัดทำหลักสูตรเภสัชศาสตรบัณฑิต มหาวิทยาลัยเกษตรศาสตร์ ลงวันที่ 4 มีนาคม 2568  และในคราวที่ประชุมสภามหาวิทยาลัยเกษตรศาสตร์ ครั้งที่ 8/2568 เมื่อวันจันทร์ที่ 25 สิงหาคม 2568 ได้อนุมัติอนุมัติหลักสูตรเภสัชศาสตรบัณฑิต มหาวิทยาลัยเกษตรศาสตร์ (หลักสูตรใหม่) พ.ศ. 2569   และอนุมัติจัดตั้ง **คณะเภสัชศาสตร์ มหาวิทยาลัยเกษตรศาสตร์** (Faculty of Pharmaceutical Sciences, Kasetsart University)  โดยออกเป็นประกาศมหาวิทยาลัยเกษตรศาสตร์ เรื่อง การจัดตั้งส่วนงานของมหาวิทยาลัยเกษตรศาสตร์ (ฉบับที่ 11) พ.ศ. 2568 ในราชกิจจานุเบกษา หน้า 68 เล่ม 142 ตอนพิเศษ 330 ง 30 ตุลาคม 2568 ประกาศ ณ  วันที่ 12 กันยายน พ.ศ. 2568

พ.ศ. 2569 สภาเภสัชกรรมได้พิจารณารับรองหลักสูตร และสถานศึกษาให้กับ คณะเภสัชศาสตร์ มหาวิทยาลัยเกษตรศาสตร์ ในคราวที่ประชุมครั้งที่ 368 (1/2569) เมื่อวันที่ 9 มกราคม พ.ศ. 2569 

## หลักสูตร

## การแบ่งหน่วยงาน
คณะเภสัชศาสตร์ มหาวิทยาลัยเกษตรศาสตร์ จะประกอบไปด้วยหน่วยงาน ภาควิชา ประกอบด้วย 2 ภาควิชา สำนักงานเลขานุการ 4 งาน และหน่วยงานเทียบเท่าภาควิชา จำนวน 3 ศูนย์  โดยมีรายละเอียด ดังนี้ 

## ความร่วมมือทางวิชาการ
* คณะเภสัชศาสตร์ จุฬาลงกรณ์มหาวิทยาลัย ได้รับเป็นสถาบันพี่เลี้ยงให้กับคณะเภสัชศาสตร์ มหาวิทยาลัยเกษตรศาสตร์  และได้ลงนามความร่วมมือทางวิชาการเมื่อวันที่ 25 กันยายน 2568 โดยมีระยะเวลา 10 ปี นับตั้งแต่วันที่ 1 กันยายน พ.ศ. 2568     นอกจากนี้ยังได้รับการตอบรับความร่วมมือทางวิชาการกับ Kanazawa University ประเทศญี่ปุ่น ในคราวการเยือนมหาวิทยาลัยเกษตรศาสตร์ของ Professor Takashi Wada, President of Kanazawa University เมื่อวันที่ 11 กันยายน 2568

## รายนามประธานคณะกรรมการจัดตั้งคณะ/รักษาการแทนคณบดี/คณบดีคณะเภสัชศาสตร์

## อัตลักษณ์
* สีประจำคณะ :  สีเขียวมะกอก (Olive Green)
** รหัสเลขฐานสิบหกสีเขียวมะกอก คือ #808000 
* ชื่อย่อ : KUPhram

## อ้างอิง

## ดูเพิ่ม

## แหล่งข้อมูลอื่น

เกษตรศาสตร์
เภสัชศาสตร์